Lunos prezračevanje vam zagotavlja zdravo in prijetno bivanje v vašem domu. Poleg učinkovitega prezračevanja vseh bivalnih prostorov je Lunos prezračevanje tudi cenovno ugodna trajna rešitev za težave z odvečno vlago in plesnijo. Deluje skoraj neslišno in porabi malo energije, ker se prostori prezračujejo le kolikor je potrebno.
Delovanje Lunos sistema ni odvisno od vetra in vremenskih vplivov. Lunos prezračevanje deluje in se uravnava glede na vlažnost izrabljenega zraka. Sistem na podlagi zračne vlage zvišuje ali znižuje zračni tok. V vašem domu nastane podtlak, ki skozi vhodne enote omogoča pritok svežega, filtriranega zraka v dnevne sobe, spalnice, otroške sobe in delovne prostore.
Vhodne enote, ki so nameščene v sobah, delujejo brez elektrike in so skoraj neslišne. Sestavljajo jih protiprašni filter, dušilec zvoka in zapora proti prepihu. Za prijetno bivalno klimo v vseh prostorih in v vseh letnih časih bo poskrbel avtomatski nadzor vlage.
Sistem Lunos vaše stanovanje stalno oskrbuje s svežim zrakom, preko ventilatorske enote pa odvaja iztrošen zrak iz kuhinje, kopalnice ali pralnice skozi jašek ali zunanji zid. V prostorih je tako manj neprijetnih vonjav, vlage in kondenza, posledično nastaja manj plesni. Prepih preprečuje regulacija zračnega pretoka in prepišna varovala v sistemu. Hrup s ceste pa preprečujejo vgrajeni dušilci zvoka oziroma protihrupna zaščita. Med prostori zrak kroži skozi reže pod vrati in skozi rešetke.
Lunos prezračevanje je primerno za vgradnjo v novogradnje, zaradi svoje enostavnosti pa tudi za vgradnjo v starejše hiše in stanovanja. Montaža je hitra, enostavna in brez večjih posegov v stanovanje, ker ni potrebno vgraditi razvodnih cevi. Potrebno je le zagotoviti priključno mesto na električno omrežje.
Ob relativno nizkih stroških naložbe in stroških obratovanja Lunos prezračevanje ponuja tudi občutne prihranke pri ogrevanju vašega doma. Prezračevalni sistemi Lunos nudijo učinkovite rešitve po dostopni ceni za vrste objektov v katerikoli gradbeni fazi.
Za naložbo v prezračevalni sistem Lunos z rekuperacijo toplote, ki je energetsko učinkovita investicija lahko pri Eko skladu uveljavljate nepovratna sredstva v višini 20 % vrednosti vaše naložbe. Zato se vam investicija v Lunos prezračevanje vsekakor izplača.